《隋美人董氏墓志铭》
清代·张廷济

杨花落尽隋宫树，幽珉犹记美人墓。雄龙雌凤欢几何，一十九人等闲度。

裁文和泪秀庶人，花台非复当时春。金凫玉鱼世已出，传红写翠人空陈。

阿𡡉然豆太煎迫，帝子游魂归不得。古时尘满鸳鸯茵，地下相逢泪亦滴。

祇今龙首草离离，三尺碑留董氏姬。莫叹容华易销歇，独孤免骂阿云儿。

作者简介：（1768—1848）浙江嘉兴人，字叔未。嘉庆三人乡试第一。应会试屡踬，遂绝意仕途，以图书金石自娱。建“清仪阁”，自商周至近代，凡金石书画刻削髹饰之属，无不收藏，各系以诗。书法米芾，长草隶，号为当世之冠。有《桂馨堂集》、《清仪阁题跋》。